open-index/open-wikipedia-markdown huggingface dataset:
פרדי גונדולה

**פרדי אליאס גונדולה סמית** (בספרדית: **Freddy Elías Góndola Smith,**; נולד ב-18 בספטמבר 1995 בפנמה סיטי שבפנמה) הוא כדורגלן פנמי המשחק בעמדת קשר הכנף.

## קריירת מועדונים
גונדולה שיחק בקבוצות בלן מליגת העל של קוסטה ריקה, לה פיידד ממקסיקו, אוניברסיטריו וטאורו מליגת העל הפנמית ויארקויאנוס ודפורטיבו טאצ'ירה מליגת העל הוונצואלית.

ב-7 בינואר 2022 חתם באלחואלנסה מליגת העל של קוסטה ריקה. ב-1 בינואר 2024, לאחר 91 הופעות ליגה, בהן הבקיע 18 שערים, שוחרר מהמועדון.

ב-18 בינואר 2024 חתם עד לתום עונת 2023/2024 במכבי בני ריינה מליגת העל הישראלית.

## קריירה בינלאומית
ב-7 באוקטובר 2021 ערך גונדולה את הופעת הבכורה שלו בנבחרת פנמה, בהפסד 1-0 לנבחרת אל סלוודור במסגרת מוקדמות מונדיאל 2022. ב-16 בנובמבר 2021 הבקיע את שער הבכורה שלו בנבחרת, בניצחון 2-1 על נבחרת אל סלוודור במסגרת מוקדמות מונדיאל 2022.

נכלל בסגל נבחרת פנמה לטורניר גביע הזהב 2023, וערך שתי הופעות בטורניר.

## תארים
;טאורו
* אליפות פנמה (1): 2019 אפרטורה

;דפורטיבו טאצ'ירה
* אליפות ונצואלה (1): 2021

## קישורים חיצוניים

## הערות שוליים

קטגוריה:כדורגלנים פנמים
קטגוריה:קשרי כדורגל פנמים
קטגוריה:כדורגלני טאורו
קטגוריה:כדורגלני דפורטיבו טאצ'ירה
קטגוריה:כדורגלני אלחואלנסה
קטגוריה:כדורגלני מכבי בני ריינה
קטגוריה:כדורגלני אקטובה
קטגוריה:כדורגלנים זרים בישראל
קטגוריה:כדורגלני נבחרת פנמה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים זרים בקוסטה ריקה
קטגוריה:ספורטאים זרים במקסיקו
קטגוריה:ספורטאים זרים בוונצואלה
קטגוריה:ספורטאים פנמים בישראל
קטגוריה:פנמים שנולדו ב-1995
הצל שבעיניי

**הצל שבעיניי** (בדנית: **Skyggen i mit øje**) הוא סרט קולנוע דני משנת 2021 בכתיבה ובימויו של אולה בורנדל .

הסרט משלב סיפור משפחתי פיקטיבי עם עובדה היסטורית - מבצע קרתגו בו הפציצו מטוסים את מטה הגסטפו בקופנהגן ופגעו בטעות בבית ספר סמוך עם תוצאות טרגיות קשות.

הסרט היה מועמד ל-9 פרסי רוברט  של אקדמיית הקולנוע הדנית - הסרט, התסריט, העיצוב, הסאונד, הצילום, העריכה, התלבושות, שחקן משנה (אלכס אנדרסן) ושחקנית משנה (פאני בורנטל) וזכה בשנים - עיצוב ואפקטים ויזואליים.

## תקציר העלילה
דנמרק, 1945 הנער הדני הנרי רוכב על אופניים ומבחין במטוס תוקף מכונית. במכונית היו הנהג ושלוש בחורות שמיהרו לטקס חתונה. נוכח המראה בתוך המכונית נתקף הנרי בהלם ומפסיק לדבר. הוא סובל מהפרעת דחק פוסט-טראומטית והוריו המיואשים שולחים אותו למשפחה של בת דודתו ריגמור בקופנהגן כדי שיתאושש.

שני טייסי חיל האוויר המלכותי פיטר ואנדי, שומעים ממפקד במנהלת המבצעים המיוחדים כי הם הרגו בטעות אזרחים ולא חיילים גרמנים שזו הייתה מטרת הפעולה.

ריגמור וחברתה אווה מנסות לאושש את הנרי. הם לומדים יחד בבית ספר קתולי על שם ז'אן ד'ארק המנוהל על ידי נזירות.

מורתם היא הנזירה הצעירה תרזה שיש לה ספיקות ביחס לאלוהים. היא נפגשת ברחוב עם פרדריק שנמנה עם משטרת העזר הדנית שמשתפת פעולה עם הגסטפו. היא מכנה אותו בתחילה שטן אך בהמשך מעמידה אותו על דרכו הרעה, לוקחת אותו לכנסייה והוא מחליט לעזוב את תפקידו. הקשר ביניהם מתגלה ותרזה מועמדת לגירוש מבית הספר.

בינתיים נתפסים חברי המחתרת הדנית ונחקרים באכזריות על ידי הגרמנים ומשתפי פעולה דניים. לבקשת המחתרת הדנית מחליטים הבריטים לבצע את מבצע קרתגו - הפצצת בית הגסטפו שנמצא בבית של בקופנהגן.

ששת מטוסי הגל הראשון השיגו הפתעה והפציצו בהצלחה את בסיסו של מטה הגסטפו. פיטר ואנדי משתתפים במבצע, מטוסם נתקל באנטנה, מתרסק ליד בית הספר ועולה באש, שאר הטייסים טועים לחשוב שבית הספר הוא מטה הגסטפו ומפציצים אותו.

עשרות ילדים ומורים נהרגים וכן אסירים דניים שחלק מהם מצליח להימלט.

פרדריק מצטרף למבצע ההצלה של תרזה וריגמור אך הן לא שורדות וגם הוא לא. הנרי עוזר במבצע ההצלה ודיבורו חוזר אליו. הוא מודיע לאמה של אווה כי היא שרדה ועזבה את הבניין והאם רצה ברחובות קופנהגן ומוצאת את אווה אוכלת את הדייסה שסירבה לאכול בבוקר (הסצנה הסופית).

## צוות השחקנים

## קישורים חיצוניים

*קדימון לצל שבעיניי, באתר יוטיוב
*קליפ מסצנות הסרט, באתר יוטיוב
*הסצנה הסופית בסרט, באתר יוטיוב
*הסבר על הסרט, באתר יוטיוב

קטגוריה:סרטי 2022
קטגוריה:סרטי דרמה היסטורית
קטגוריה:סרטי מלחמת העולם השנייה
קטגוריה:סרטים דניים
קטגוריה:סרטים המבוססים על סיפור אמיתי
דמיטרי אנטילבסקי

**דמיטרי אנטילבסקי** (בבלארוסית: **Дзмітрый Анцілеўскі**; נולד ב-12 ביוני 1997 במינסק שבבלארוס) הוא כדורגלן בלארוסי המשחק בעמדת החלוץ בקבוצת מקסליין ויטבסק מליגת העל הבלארוסית בכדורגל ובנבחרת בלארוס.

## קריירת מועדונים
אנטילבסקי גדל במחלקת הנוער של באטה בוריסוב. בשנת 2015 החל לשחק בקבוצה הבוגרת של המועדון במסגרת ליגת העל הבלארוסית, ובסך הכל ערך ארבע הופעות ליגה במדי המועדון. ב-27 במרץ 2017 הושאל לדנייפר מוהילב, גם היא מליגת העל הבלארוסית, במדיה ערך 19 הופעות ליגה.

בהמשך שיחק אנטילבסקי בקבוצות מינסק, דינמו מינסק וטורפדו ז'ודינו מליגת העל הבלארוסית.

ב-22 בדצמבר 2021 חתם אנטילבסקי בדינמו טביליסי מליגת העל הגאורגית. הוא ערך 24 הופעות ליגה במדי המועדון, בהן הבקיע שלושה שערים.

ב-14 במרץ 2023 חתם בבאטה בוריסוב מליגת העל הבלארוסית. הוא ערך 26 הופעות ליגה במהלך עונת , בהן הבקיע שמונה שערים.

ב-18 בינואר 2024 חתם על חוזה לשנה וחצי בהפועל חיפה מליגת העל הישראלית.

## קריירה בינלאומית
ב-15 בנובמבר 2020 ערך אנטילבסקי את הופעת הבכורה שלו בנבחרת בלארוס, בניצחון 2-0 על נבחרת ליטא במסגרת ליגת האומות 2020/2021. ב-15 באוקטובר 2023 הבקיע את שער הבכורה שלו בנבחרת, בתיקו 3-3 נגד נבחרת שווייץ במסגרת מוקדמות יורו 2024.

## תארים
;באטה בוריסוב
* אליפות בלארוס (1): 2016
* הגביע הבלארוסי (2): 2015/2016, 2022/2023

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:כדורגלני באטה בוריסוב
קטגוריה:כדורגלני דנייפר מוהילב
קטגוריה:כדורגלני מינסק
קטגוריה:כדורגלני דינמו מינסק
קטגוריה:כדורגלני טורפדו ז'ודינו
קטגוריה:כדורגלני דינמו טביליסי
קטגוריה:כדורגלני הפועל חיפה
קטגוריה:כדורגלני מקסליין ויטבסק
קטגוריה:כדורגלני נבחרת בלארוס
קטגוריה:כדורגלנים זרים בישראל
קטגוריה:ספורטאים זרים בגאורגיה
קטגוריה:ספורטאים בלארוסים בישראל
קטגוריה:בלארוסים שנולדו ב-1997
Live in Manchester

***Live in Manchester*** הוא אלבום הופעה כפול מאת הגיטריסט האמריקאי-בריטי סלאש בהשתתפות הזמר האמריקאי מיילס קנדי ב-3 ביולי 2010. האלבום הוקלט על ידי אבי רוד לייב באותו תאריך באקדמיית מנצ'סטר והופק על ידי פול ניקסון. האלבום מכיל ברובו גרסאות כיסוי לשירים מתוך הקריירות המוזיקליות של סלאש וקנדי. בנוסף, מופיעות גרסאות כיסוי לשירי לד זפלין ונינו רוטה. האלבום שוחרר במהדורה מוגבלת הכוללת 1,200 עותקים. 350 מתוכם נמכרו בהופעה עצמה.

## רשימת רצועות

## קרדיטים
### מבצעים
* מיילס קנדי - זמרה
* סלאש - גיטרה מובילה, גיטרת סלייד, קולות רקע
* בובי שנק - גיטרת קצב
* טוד קרנס - גיטרת בס, קולות רקע
* פרנט פיץ - תופים

### אבי רוד לייב
* פול ניקסון - הקלטה ומיקסוס

### קרדיטים נוספים
* קייטלין קרסוול
* דן הרדינגהם
* הולי ג'ונסון
* לואיס דונר
* מרגוט מייר
* זאק בייר
* MJ
* נוגין
* ריזו

## קישורים חיצוניים

קטגוריה:אלבומי הופעה מ-2010
קטגוריה:אלבומי הופעה באנגלית
חגי חנוך פרנקל

הרב **חגי חנוך סג"ל פרנקל** (או: **העניך פרנקל**; 1620, ה'ש"פ – 6 בספטמבר 1690, י"ג בתשרי ה'תנ"א) היה רב ואב בית דין בבמברג והנאו (בתחומי גרמניה של ימינו). פרנקל היה מגולי גירוש וינה ושימש כמורהו של ההבראיסט יוהאן כריסטוף וגנזייל למשנה ולתלמוד.

## ביוגרפיה
חגי חנוך ב"ר דוד הלוי אבנער נולד באייזנשטאדט שבאימפריה הרומית הקדושה (בתחומי אוסטריה של ימינו) לרב דוד הלוי, ששימש שם כאב"ד.

נשא לאשה את ריטשל, בתו של היהודי העשיר מווינה, יעקב קופיל סג"ל פרנקל, והתגורר אצל חותנו בווינה ברחוב באדהגאססה 39. הוא אימץ את שם משפחת חותנו, וכונה מאז 'פרנקל'.

מונה לדיין, בבית דינו של רבי גרשון אשכנזי בעל "עבודת הגרשוני", שהיה אז מרא דאתרא ואב"ד וינה.

בשנת 1670 (ה'ת"ל), בעת גירוש וינה על ידי לאופולד הראשון, קיסר האימפריה הרומית הקדושה, הוציא מכתב עם יתר טובי העיר אל השר ר' יצחק סיניור טיג'ירה (או: מנואל יצחק טקסירה), נציגה של כריסטינה, מלכת שוודיה, כדי שישתדל לבטל את הגירוש. כשלא הועיל, התנדבו רבי חגי חנוך וגיסיו ממשפחת פרנקל לממן מכספם את תשלום חובות הקהילה וחובותיהם הפרטיים של חלק מיהודי וינה שנדרש מהם ערב הגירוש. היגר עם משפחת פרנקל לפירט, ושם המשיכו את הבנק המשפחתי ועלו לגדולה. רבים מבני המשפחה הפכו לימים לרבנים ותלמידי חכמים.

ביתו היה מרכז למפגש וללימוד עבור חכמים רבים. בשונה ממרבית היהודים בדורו, ידע קרוא וכתוב גם בגרמנית, ועמד בקשר עם מלומדים נוצרים, וההבראיסטים הנוצרים מנירנברג ומאלטדורף היו מבקרים בביתו, כגון כריסטוף ארנולד  וקונרד פרונמולר . הוא גם שימש כמורה למשנה ולתלמוד של ההבראיסט יוהאן כריסטוף וגנזייל מאוניברסיטת אלטדורף, והתכתב איתו רבות. ההתכתבות ביניהם נמשכה גם כשהיה בבמברג ובהנאו. בשנת 1683, לאחר שווגנזייל פרסם את ספרו האנטי-יהודי Tela ignea satanae, שלח לו מכתב מאוכזב בו כתב: "מדוע נהפך הוא לאכזר עלינו".

ארבעים שנה ישב בתענית.

בשנת ה'תל"ד עבר לבמברג לשמש כאב"ד שם. בתקופה זו הוא תיקן תקנות רבות, בין השאר בתחומי החינוך והצדקה, המופיעות בפנקס הקהל של במברג. ובשנת ה'תל"ח שימש כאב"ד בהנאו עד יום מותו, בשנת ה'תנ"א.

הוא כתב תשובות רבות וחיבר ספר שו"ת, אך ספרו לא נדפסו מעולם. הוא עמד בקשרי שו"ת עם רבי גרשון אשכנזי (אז רבה של מץ) ועם רבי שמואל הלוי בעל נחלת שבעה, ותשובות הלכתיות שלו פורסמו בספרי השו"ת שלהם. בשנותיו האחרונות היה מעורב בפולמוס על נישואי ר' מרדכי מודל  מאנסבך לדודתו, והיה מחריפי המתנגדים לנישואין אלה ולרבנים שהתירו אותם.

בספר זיכרון של ביהכ"נ הישן בהנאו נכתב עליו:

## ילדיו
* אלחנן פרנקל  - יהודי החצר של נסיכות אנסבך.
* הרב צבי הירש פרנקל - אב"ד שוואבך בין השנים תס"ט-תע"ב, 1709–1712.
* הרב **משה** - ממינדן בוסטפאליה.
* **בנימין** - מפרנקפורט.
* הרב **בערמן** - דיין בהנאו.

## לקריאה נוספת
* ר' משה ב"ר מאיר שוחט, מגילת יוחסין למשפחת פראנקל-שפירא, בתוך: קובץ קרן ישראל, א, עמ' קיז, ומקורו ב: Monatsschrift für Geschichte und Wissenschaft des Judentums, 1911, עמ' 350–351
* חיים מיכל, **אור החיים**, פרנקפורט תרנ"א, פריט 833, עמ' 371–372.
* בנימין שלמה המבורגר, **הישיבה הרמה בפיורדא**, מכון מורשת אשכנז תש"ע, כרך א, עמ' 257
* (קצת עליו ובהרחבה על משפחתו).

## קישורים חיצוניים
* 

## הערות שוליים

קטגוריה:וינה: רבנים
קטגוריה:במברג: רבנים
קטגוריה:הנאו: רבנים
קטגוריה:נפטרים ב-1690
פוניקולר סטארי סמוקובץ–הרבינוק

500px|שמאל|ממוזער|250px|מפה הסכמטית של הרכבות בהרי טטרה הגבוהים, כולל פוניקולור סטארי סמוקובץ–הרבינוק. צבע כתום - פוניקולר סטארי סמוקבץ-הרבינוק.
**פוניקולר סטארי סמוקבץ-הרבינוק** (בסלובקית: **Starý Smokovec–Hrebienok**) הוא פוניקולר בין סטארי סמוקבץ לבין מתחם התיירות בפסגת הרבינוק בהרי הטטרה הגבוהים, סלובקיה .

## היסטוריה
הציוד הנייד הראשון לפוניקולר הוזמן מ־Ganz Works על ידי Matejka és Kriger (Matejka Vince ו-Kriger Vilmos), חברה שבסיסה בפופרד (אז חלק מהונגריה, בתוך אוסטריה-הונגריה). לאחר מספר שנים של בניה, נסעו התיירים הראשונים בפוניקולר ב-20 בדצמבר 1908. הפוניקולר פעל על המסילה המקורית עד 1967.

ב-1967 בוצע שיקום גדול של הקו. טכנולוגיה חדשה לכל הקו סופקה על ידי חברת Ceretti-Tanfani האיטלקית. קיבולת הנוסעים של קרונות הפוניקולר החדשים גדלה מ-45 ל-130 נוסעים. עם יישום הטכנולוגיה העדכנית, משך הנסיעה בכיוון אחד במסלול ירד מ-11 ל-7 דקות.

בנובמבר 2007 בוצע חידוש גדול נוסף בפוניקולור, כל המערכות, כולל ציוד נייד הוחלפו. המערכות החדשות, כולל קרוניות, סופקה והותקנו על ידי חברה דופלמאייר-גאראוונטה  אוסטרו- השווייצרית.

הפוניקולר החדש הוא בעל קיבולת של 160 נוסעים, 30 נוסעים יותר בהשווה לקיבולת הקודמת, לפני החידוש.

## נתונים טכניים
לקו יש את הפרמטרים הבאים:

## גלריה

קובץ:Cable car in stary smokovec.jpg|קרונית פוניקולור מדגם הישן Ceretti-Tanfani של שנות השבעים, היה בשימוש עד 2007  -  בתחנה בסטארי סמוקובץ
קובץ:Funicular Hrebienok 2013f.JPG|הקרוניות המודרניות
קובץ:Stary Smokovec-Hrebienok, lanovka.jpg|תחנת סטארי סמוקובץ
קובץ:Hrebienok 1.JPG|תחנת הרבינוק
קובץ:Hrebienok machinery room.JPG|חדר מכונות של הפוניקולר
קובץ:Slovakia High Tatras Sm56.JPG|מיקום passing loop על המסילה


## קישורים חיצוניים

קטגוריה:פוניקולרים
קטגוריה:סלובקיה: תחבורה
קטגוריה:דופלמאייר-גאראוונטה
עמית חסדאי

**עמית חסדאי** (נולד ב-1984) הוא ספורטאי נכים ישראלי, נציג ישראל במשחקים הפאראלימפיים פריז (2024).

## ביוגרפיה
חסדאי נפצע מתאונת ירי במבצע חומת מגן ונותר משותק בכל צד ימין של גופו. לאחר שלוש וחצי שנות שיקום בבית לוינשטיין המשיך לעסוק ברכיבה טיפולית ולאחר שבע שנים עבר להתאמן באופני יד.

ברכיבת סוסים השתתף באליפות העולם לשנת 2010 ובתחרויות נוספות באירופה עד שנת 2014. חסדאי זכה לתמיכה של ידידי צה"ל ברכישת סוס ובשנת 2009 הוכתר בתואר רוכב השנה.

באופני יד העפיל בשנת 2021 לתחרות גביע העולם וסיים במקום השלישי. בשנת 2022 התחרה באליפות העולם באופני יד וסיים במקום החמישי.

לאחר שדורג בשנת 2023 במקום הרביעי באליפות אירופה ובמקום השישי באליפות העולם, זכה בקריטריון אל המשחקים הפאראלימפיים פריז (2024).

חסדאי מתגורר בכפר יונה, נשוי ואב לשניים.

## קישורים חיצוניים
* עמית חסדאי רוכב אופני יד

## הערות שוליים

קטגוריה:ספורטאים ישראלים במשחקים הפאראלימפיים פריז (2024)
קטגוריה:רוכבי אופניים במשחקים הפאראלימפיים פריז (2024)
קטגוריה:רוכבי אופניים פאראלימפיים ישראלים
קטגוריה:רוכבי אופניים נכים ישראלים
קטגוריה:ספורטאים נכי צה"ל
קטגוריה:רוכבי סוסים ישראלים
קטגוריה:כפר יונה: אישים
קטגוריה:ישראלים שנולדו ב-1984
לב רובינשטיין

**לב סמיונוביץ' רובינשטיין** (ברוסית: **Лев Семёнович Рубинштейн**; 19 בפברואר 1947 – 14 בינואר 2024) היה משורר, מסאי, עיתונאי ופעיל חברתי יהודי-רוסי.

## ביוגרפיה
לב רובינשטיין נולד ב-1947 במוסקבה להורים יהודים. למד פילולוגיה במכון הפדגוגי של מוסקבה ללימודים בהתכתבות (כיום: אוניברסיטת שולוחוב מוסקבה למדעי הרוח), ובסיום לימודיו עבד שם כספרן וביבליוגרף. קטלוג הספרייה שימש השראה ל"שירי הכרטסת" שלו. בשנות ה-70 וה-80 הפך רובינשטיין לסופר מרכזי בסצנה הספרותית הסובייטית המחתרתית, במיוחד בגלל הקשר שלו עם הקונספטואליזם המוסקבאי . בהמשך חייו עבר רובינשטיין לעיתונאות ואקטיביזם חברתי. הוא זכה בפרס אנדריי בלי  למדעי הרוח בשנת 1999.

נישא לאירינה גולובינסקיה ולהם בת אחת, מריה. ב-8 בינואר 2024 נפגע בתאונת דרכים במוסקבה, ומת מפצעיו ב-14 בינואר 2024, בגיל 76.

## יצירתו
רובינשטיין נודע בזכות "שירי הכרטסת" שלו, שבהם כל בית מיוצג בכרטיס נפרד. כרטיסים אלה מדגישים את הטקסט כאובייקט וגם כיחידת ביטוי. כדי לקרוא את השיר, על הקורא לקיים אינטראקציה עם הטקסט ברמה הפיזית. כל בית הוא דיסקרטי וממוספר, יש לקרוא את הכרטיסים בסדר שנקבע.

שיריו של רובינשטיין משלבים כמה צורות של ביטוי ספרותי. הם נעים בין שירה לפרוזה, לפעמים מאמצים צורה של משחק או אפילו מכילים רמזים לקהל. חלק גדול מהכתיבה עצמה היא "כמו-ציטוט", ציטוט שנראה כאילו הוא מחיי היום-יום, אך במקום זאת נבנה בקפידה בסגנון ספציפי. רובינשטיין שאל לעיתים קרובות את הסגנון של סופרים רוסים חשובים, אך הוא התאים את מילותיו שלו לסגנון זה, ומכאן יצר ציטוטים שלא היו למעשה ציטוטים.

רובינשטיין היה מזוהה לעיתים קרובות עם הקונספטואליזם המוסקבאי, תנועה אמנותית רוסית. רובינשטיין קבע כי "הקונספטואליזם המוסקבאי מאחד את ההרגשה הפנימית שהעולם מחולק, כל הטקסטים כתובים, הציורים מצוירים. המשימה של האמן הנוכחי היא לחשוב מחדש, לתת שם מחדש. ולתת שם חשוב יותר מאשר לעשות." הקונספטואליזם של מוסקבה הוא גם תגובה שלילית לריאליזם הסוציאליסטי הרוסי.

אחדים מספרי שיריו שנכתבו ברוסית תורגמו לשפות אחדות, בהן אנגלית, צרפתית וגרמנית, ותרגומי שיריו פורסמו גם בכתבי עת ספרותיים ובאנתולוגיות.

במאה ה-21 הרבה רובינשטיין לכתוב מסות, שפורסמו בין היתר באתר "גראני.רו". הוא יצא להגנת בנות להקת "פוסי ריוט" בזמן המשפט נגדן, והתנגד לכיבוש חצי האי קרים בידי רוסיה ולפלישה הרוסית לאוקראינה.

## קישורים חיצוניים

* 

## הערות שוליים

קטגוריה:משוררים סובייטים
קטגוריה:משוררים יהודים רוסים
קטגוריה:פובליציסטים יהודים רוסים
קטגוריה:ספרנים ומידענים יהודים
קטגוריה:פעילים חברתיים יהודים
קטגוריה:ספרנים ומידענים רוסים
קטגוריה:הרוגי תאונות דרכים ברוסיה
קטגוריה:רוסים שנולדו ב-1947
קטגוריה:רוסים שנפטרו ב-2024
ג'ים ביץ'

**הנרי ג'יימס ביץ**' (באנגלית: **Henry Jim Beach**; נולד ב-9 במרץ 1942), המכונה **ג'ים ביץ**' או **"מיאמי" ביץ**', הוא עורך דין ומנהל מוזיקלי בריטי, אשר התפרסם בזכות היותו המנהל המוזיקלי של להקת קווין.

את שם החיבה "מיאמי" קיבל מפרדי מרקיורי. את תפקיד מנהל הלהקה קיבל בשנת 1978. עד אז היה בתפקיד עורך הדין של הלהקה.

יחד עם דייב רונטרי, ייסד ביץ' את Mercury Phoenix Trust, ארגון צדקה המעלה את המודעות למחלת האיידס.

## תחילת הקריירה
את שנות הלימוד שלו, העביר ביץ' באוניברסיטאות צ'נטלהאם וקווינס, בהן למד משפטים. בנוסף, היה חבר בלהקה קומית באוניברסיטת קווינס. בשנת 1963 יצא לסיבוב הופעות באנגליה וסקוטלנד עם להקת Greame Garden ואריק איידל בתור פסנתרן.

## חיים אישיים
ביץ' נשוי לקלאודיה, ולהם בת בשם מטילדה ובן בשם אול. אול ביץ' הוא סולן להקת Yellowire, ובעברו היה קלידן להקת Wire Daisies.

## בתרבות הפופולרית
ביץ' הפיק את הסרט "רפסודיה בוהמית" המבוסס על הלהקה. את דמותו בסרט גילם טום הולנדר.

## קישורים חיצוניים

קטגוריה:קווין
קטגוריה:עורכי דין בריטים
קטגוריה:מנהלים מוזיקליים
קטגוריה:מפיקים מוזיקליים בריטים
קטגוריה:מוזיקאים בריטים
קטגוריה:בריטים שנולדו ב-1942
מחוז בורגוס

**מחוז בורגוס** (בספרדית: **Provincia de Burgos**) הוא מחוז בצפון ספרד, בחלקה הצפון-מזרחי של הקהילה האוטונומית של קסטיליה ולאון. המחוז גובל במחוזות מחוז פלנסיה, קנטבריה, ביסקאיה, מחוז אלבה, לה ריוחה, מחוז סוריה, מחוז סגוביה ומחוז ויאדוליד. בירת המחוז היא העיר בורגוס.

## גאוגרפיה
שטח המחוז הוא כ-14,300 קמ"ר ובו אוכלוסייה של כ-375,000, כמעט מחציתם מתגוררים בבירה. יישובים אחרים בהם יותר מ-20,000 תושבים, מלבד בורגוס, הם מירנדה דה אברו וארנדה דה דוארו, בשניהם קיימים מפעלי תעשייה רבים. רכס סיירה דה לה דמנדה, המהווה את השלוחה הצפון מערבית של הרי סיסטמה איבריקו (Sistema Ibérico), ממוקם במחוז בורגוס.

הנהרות החשובים ביותר החוצים את המחוז הם האברו והדורו. נהר דורו נמצא בדרום המחוז ונשפך אל האוקיינוס האטלנטי בפורטו, פורטוגל. האברו זורם אל הים התיכון. צפון ודרום מזרח המחוז הם הרריים.

### התפתחות האוכלוסייה
שינויים היסטוריים בגודל אוכלוסיית המחוז, כפי שנאספו על ידי המכון הספרדי הלאומי לסטטיסטיקה, מפורטים בתרשים הבא:
Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)

ImageSize = width:600 height:auto barincrement:28
PlotArea = left:40 bottom:40 top:20 right:20
DateFormat = x.y
Period = from:0 till:420
TimeAxis = orientation:horizontal
AlignBars = late
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo

PlotData=
 color:skyblue width:20 shift:(-50,-5) fontsize:M anchor:till
 bar:1857 from:0 till:333 text:333,356
 bar:1900 from:0 till:338 text:338,828
 bar:1950 from:0 till:397 text:397,048
 bar:2000 from:0 till:349 text:348,934
 bar:2020 from:0 till:358 text:357,650

TextData=
 pos:(35,20) fontsize:M
 text:"Source: Instituto Nacional de Estadística, INE"


## תחבורה
במחוז רשת מסועפת של כבישים מהירים וכבישים בינעירוניים. במחוז פועל נמל התעופה של בורגוס, שדה תעופה אזורי לטיסות פנימיות בספרד. בשנת 2022 החלה לפעול רכבת מהירה AVE בין בורגוס למדריד וזמן הנסיעה לבירת ספרד הוא שעה ו-33 דקות. הקו מופעל על ידי חברת הרכבות הלאומית הספרדית (RENFE). בשנת 2024 מתוכננת התחלת הפעלת רכבות לואו קוסט מהירות בין בורגוס למדריד, שרות AVLO בבעלות חברת הרכבות הלאומית.

## מורשת
בבלפואסטה (Valpuesta) התגלו כתבי היד העתיקים ביותר בשפה הספרדית, מהמאה העשירית.

## רשויות מקומיות
שמאל|ממוזער|מפת הרשויות המקומיות במחוז בורגוס
מחוז בורגוס מחולק ל-371 רשויות מקומיות. הוא המחוז הספרדי בו המספר הגבוה ביותר של רשויות מקומיות, רבות מהן דלילות אוכלוסין ובהן פחות מ-100 תושבים.

## קישורים חיצוניים

* 
* 
* 

## הערות שוליים

בורגוס
קטגוריה:קסטיליה ולאון
Mercury Phoenix Trust

**Mercury Phoenix Trust** הוא ארגון צדקה בריטי, אשר מציב בפניו מטרת העלאת מודעות למחלת האיידס.

## הקמה
לאחר מותו של פרדי מרקיורי ב-24 בנובמבר 1991, להקת Queen וג'ים ביץ' ארגנו את מופע המחווה לפרדי מרקיורי, אשר התקיים ב-20 באפריל 1992. כל הכנסות המופע שימשו להקמת הארגון, אשר פעיל עד היום.

## מייסדים
* בריאן מיי - גיטריסט להקת Queen
* רוג'ר טיילור - מתופף להקת Queen
* ג'ון דיקון - בסיסט להקת Queen (עזב את הארגון בשנת 1997)
* ג'ים ביץ' - המנהל המוזיקלי של להקת Queen

## חברים
נכון להיום, החברים המרכזיים בארגון הם:
* בריאן מיי - גיטריסט להקת Queen
* רוג'ר טיילור - מתופף להקת Queen
* ג'ים ביץ' - המנהל המוזיקלי של להקת Queen
* מרי אוסטין - ארוסתו של פרדי מרקיורי

## קישורים חיצוניים
* 

קטגוריה:הממלכה המאוחדת: ארגונים
קטגוריה:איידס
Made in Stoke 24/7/11

***Made in Stoke 24/7/11*** הוא אלבום ההופעה השני ואלבום הווידאו הראשון של גיטריסט הרוק הכבד הבריטי-אמריקאי סלאש בהשתתפות זמר המטאל האלטרנטיבי האמריקאי מיילס קנדי, אשר יצא לאור ב-14 בנובמבר 2011. האלבום הוקלט בהיכל ויקטוריה בסטוק-און-טרנט ב-24 ביולי 2011 במסגרת סיבוב ההופעות We're All Gonna Die Tour (במהלכו הוקלט גם האלבום הקודם של השניים, *[[Live in Manchester]]*), אשר נועד לקדם את אלבום הבכורה של סלאש, *Slash*. בנוסף, מופיע באלבום סולו גיטרה הכולל את הריף של השיר "Anastasia", אשר הוציא סלאש לאור באלבום הבכורה של להקתו העתידית, סלאש בהשתתפות מיילס קנדי והקונספירטורס שנה לאחר מכן.

באלבום זה מופיעות גרסאות כיסוי ללהקות בהן היה חבר סלאש בעברו, נינו רוטה, הג'ימי הנדריקס אקספריאנס ושירים מתוך אלבום הבכורה שהוציא לאור בשנה לפני כן, *Slash*.

## רשימת השמעה

## קישורים חיצוניים

## הערות שוליים

קטגוריה:אלבומי הופעה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי מטאל
תרבות עמק אופאנו

**תרבות עמק אופנו** היא תרבות חקלאית ועירונית עתיקה ומורכבת שהתקיימה בעמק אופאנו בדרום אקוודור במשך כ-1000 שנה בין 500 לפני הספירה ועד 300 או 600 לספירה. תרבות עמק אופאנו התפרסה על פני כאלף קילומטרים וכללה לפחות חמש ערים גדולות, מורכבות מבחינה הנדסית, מוקפות בכפרים רבים שרובם התקיימו באמצעות חקלאות. הערים היו מחוברות במערכת דרכים סבוכה ומתקדמת. התרבות הקדימה כל חברה מורכבת אחרת ידועה באמזונס בלמעלה מאלף שנה. לאחר שקיעת תרבות זו, כיסו יערות הגשם באזור את הערים והדרכים ודבר קיומן לא נודע לחוקרים ולארכאולוג במשך שנים רבות.

העדות המוקדמת ביותר להתיישבות עתיקה באזור עמק אופאנו נמצאה בשנות ה-70 של המאה ה-20. במהלך שנות ה-90, סטפן רוסטיין , ארכאולוג מהמרכז הלאומי למחקר מדעי של צרפת, החל בחפירות באזור. חקר האתרים הואץ לאחר שממשלת אקוודור מימנה סקר סריקות לידאר של עמק אופאנו ב-2015. הסקר סייע לחשוף כמות מבנים גדולה בהרבה ממה שנחשפה קודם לכן. הצוות של רוסטיין פרסם את הממצאים שלהם מסקר הלידר ב-Science בינואר 2024.

## תיאור האתרים
האתרים הידועים מתפרסים על פני שטח של כ-300 קילומטרים רבועים בעמק נהר האופאנו. הצוות של רוסטיין דיווח על גילוי של חמש עשרה יישובים, חמישה מהם תוארו כ"יישובים גדולים"; הם נתנו עדיפות מיוחדת לחפירת שני יישובים הידועים בשם קילאמופה (Kilamope) וסנגאי (Sangay). אזור הליבה של קילאמופה מכסה שטח השווה בגודלו לרמת גיזה במצרים או לשדרה הראשית של טאוטיווקאן במקסיקו. לתושבים לא היו אבנים לבניה, כך שהערים נבנו מלבני בוץ.

תבנית הבנייה האופיינית באתרים התרכזה סביב במות מלבניות שנבנו על ידי חפירה והשטחה של ראשי גבעות. התגלו כ-6,000 פלטפורמות כאלו, שעליהן נבנו קבוצות של שלושה עד שישה מבנים. ההערכה היא שהמבנים שימשו בעיקר למגורים, אם כי חלקם נחשבים כמבנים למטרות פולחן. בבמות נמצאו אחים ובורות וכן קנקנים, אבנים לטחינת צמחים וזרעים שרופים. מידות המבנים כ-20 מטר על 10 מטר וגובהם 2–3 מטר. במתחם אחד בקילאמופה נמצאה פלטפורמה שגודלה 140 מטר על 40 מטר. מערכת דרכים, שרוחבן כ-10 מטרים ואורכן עד 25 קילומטרים, חיברה בין היישובים של העמק. סביב חלק מהיישובים נצפו תעלות ואמצעים לחסימות דרכים, מה שמצביע על כך שהם היו צריכים להתגונן מפני איומים. הארכאולוג אנטואן דוריסון שעובד עם רוסטיין העריך את גודל האוכלוסייה באזור בכ-10,000 תושבים, והעריך כי ייתכן כי בתקופת השיא חיו בתרבות זו 15,000 ואף 30,000 תושבים, גודל דומה לזו של אוכלוסיית לונדון בתקופה הרומית. האריכאולוג מייקל הקנברגר מאוניברסיטת קליפורניה העריך כי המחקר מעיד על אוכלוסייה צפופה מאוד וחברה מורכבת במיוחד.

השטחים העירוניים של אתרי עמק אופאנו נמצאו מוקפים בקרקע חקלאית, לרבות שדות וטרסות בגבעות, שגידלו יבולים כמו תירס, מניוק ובטטה. אדמות חקלאיות אלו הוגדרו ברשת של תעלות ניקוז. רוסטיין שיער שהר הגעש סנגאי  הסמוך סיפק לאזור אדמה עשירה לעיבוד.

## קישורים חיצוניים

## הערות שוליים

קטגוריה:אמריקה הדרומית: תרבויות ארכאולוגיות
גריסלדה (מיני-סדרה)

**גריסלדה** היא מיני-סדרת טלוויזיה אמריקאית בבימויו של אנדרס באיס ובהפקת אריק ניומן וסופיה ורגרה. הוא נכתב על ידי דאג מירו ואינגריד אסקיידה. הוא מבוסס על חייה של גריסלדה בלנקו, סוחרת סמים ידועה לשמצה. המיני-סדרה יצאה לאקרנים בנטפליקס ב-25 בינואר 2024.

## תקציר העלילה
גריסלדה בלנקו, שנמלטה ממדיין למיאמי עם שלושת בניה הצעירים וק"ג קוקאין, הופכת לבוסית חסרת הרחמים של אימפריית סמים פורחת.

## שחקנים ודמויות
### תפקיד ראשי
* סופיה ורגרה - גריסלדה בלנקו ברונית סמים קולומביאנית בולטת בסחר בסמים ובעולם התחתון של מיאמי, פלורידה בשנות ה-80, הידועה גם בתור "הסנדקית של הקוקאין".
* אלברטו גרה - דריו ספולוודה. בעלה השלישי של גריסלדה.
* מרטין רודריגס בתפקיד חורחה "ריבי" איילה-ריברה, הרוצח הבכיר של גריסלדה.
* ג'וליאנה איידן מרטינז בתפקיד ג'ון הוקינס
* ונסה פרליטו בתור איזבל, חברתה הטובה של גריסלדה ממיאמי וסוכנת נסיעות
* אורלנדו פינדה - דיקסון בלאנקו
* כריסטיאן טפאן בתור ארתורו מסה

### תפקיד חוזר
* אלברטו אמאן בתור אלברטו בראבו, בעלה השני של גריסלדה, שהכיר לה את עסקי הקוקאין.
* קרול ג'י בתור קרלה, חברתה ואשת סודה של גריסלדה, עובדת מין ממדיין שעוזרת לה להבריח את הסמים לארצות הברית.
* ג'ולייט רסטרפו בתפקיד מרתה אוצ'ואה. בת דודתם של האחים אוצ'ואה, ששניהם חברים רמי דרג בקרטל מדיין.
* מקסמיליאנו הרננדז בתור פאפו מחיה, הסוחר הקולומביאני, היריב של גריסלדה.
* פאולינה דאווילה בתור כרמן גוטיירז
* קמילו חימנס ורון רון בתור רפא סלזאר
* גבריאל סלואר בתור ראול דיאז
* חוסה זוניגה בתפקיד אמילקאר
* דייגו טרוחיו בתור חרמאן פאנסו

## הפקה
### פיתוח
ב-3 בנובמבר 2021, פורסם כי נטפליקס מפתחת מיני סדרת דרמת פשע חדשה המבוססת על חייה של סוחרת הסמים גריסלדה בלנקו. המיני-סדרה תופק על ידי אריק ניומן, סופיה ורגרה ולואיס בלגר עבור Latin World Entertainment. אנדרס באיס יליד קולומביה יביים את כל הפרקים. דאג מירו, אנדרס באיס וקרלו ברנרד, שהם כולם חלק מצוות הקריאייטיב של סדרת הטלוויזיה נרקוס, יפיקו בפועל ואינגריד אסקיידה ודאג מירו ישמשו כראנרים. ב-19 בינואר 2022, נטפליקס פרסמה תמונה של סופיה ורגרה כברונית הסמים גריסלדה בלנקו. החברה חשפה גם 12 חברי שחקנים חדשים שנוספו, כולל ונסה פרליטו וג'וליאנה איידן מרטינז. צוות השחקנים כולל גם את אלברטו גרה, אלברטו אמאן, כריסטיאן טפאן, דייגו טרוחיו, פאולינה דאווילה, גבריאל סלויר, מרטין רודריגס, חוסה זוניגה, מקסימיליאנו הרננדז וג'ולייט רסטרפו.

### צילומים
הצילומים למיני-סדרה החלו ב-17 בינואר 2022, בלוס אנג'לס.

הסדרה יצאה בנטפליקס ב-25 בינואר 2024.

## פרסים ומועמדויות

## קישורים חיצוניים

## הערות שוליים

קטגוריה:סדרות דרמה המשכיות
קטגוריה:תוכניות טלוויזיה בשפה הספרדית
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2024
SS.11

**SS.11** (כונה בצה"ל "**תגר**") הוא טיל נגד טנקים מונחה תיל שבראשו מטען חלול מתוצרת נורד אוויאסיון הצרפתית. זהו אחד מראשוני הטילים נגד טנקים, והראשון שנעשה בו שימוש ממסוקים. הטיל נכנס לשירות לראשונה ב-1956, ויצא משירות בשנות ה-70.

## שימוש בצה"ל
הטיל נרכש על ידי צה"ל בשנת 1958, כונה "תגר" והופעל על ידי יחנ"ט 755 של חיל התותחנים. הטילים נורו מקומנדקרים ומזחל"מים. במלחמת ששת הימים כללה יחנ"ט 755 חמש סוללות טילי "תגר" שהשתתפו בקרבות בכל הגזרות. בספטמבר 1967 הטביע צוות מיחנ"ט 755 טרפדת מצרית. בשנת 1968 לקחה יחנ"ט 755 חלק בפעולת כראמה, ולאחר מכן לא השתתפה בפעילות מבצעית. בשנת 1969 אזל מלאי טילי ה-"תגר" בצה"ל ובאוגוסט 1970 נסגרה יחנ"ט 755.

## לקריאה נוספת
*  ; 

## קישורים חיצוניים

## הערות שוליים

קטגוריה:טילים נגד טנקים
קטגוריה:טילים נגד טנקים מהדור הראשון
קטגוריה:חיל התותחנים הישראלי: אמצעי לחימה
SM UB-89

**SM UB-89** הייתה צוללת גרמנית מטיפוס UB III בצי הקיסרי הגרמני במהלך מלחמת העולם הראשונה.

## היסטוריה
הצוללת נבנתה על ידי AG Vulcan מהמבורג ולאחר קצת פחות משנה של בנייה, הושקה בהמבורג ב-22 בדצמבר 1917. UB-89 נכנסה לשירות נכנסה לשירות בצי הקיסרי הגרמני ב-25 בפברואר 1918 כ-SM UB-89 בפיקודו של קפיטן-לויטננט ולטר גודה. כמו כל הצוללות מטיפוס UB III, UB-89 נשאה 10 טורפדות והייתה חמושה בתותח סיפון 10.5 ס"מ (4.13 אינץ'). UB-89 נשאה צוות של עד 3 קצינים ו-31 מלחים והיה לה טווח שיוט של 7,120 מיילים ימיים (13,190 ק"מ). ל-UB-89 הייתה תפוסה של  בזמן ששטה על פני השטח ו- כשהיא בצלילה. המנועים שלה אפשרו לה לשוט במהירות של 13 קשרים (24 קמ"ש) על פני השטח ו-7.4 קשרים (13.7 קמ"ש) כשהיא בצלילה.

UB-89 אבדה בהתנגשות עם הסיירת הקלה SMS פרנקפורט בקיל. שבעה אנשי צוות נספו בתאונה. ב-30 באוקטובר 1918 נמשתה הצוללת על ידי ספינת החילוץ SMS ציקלופ. ב-7 במרץ 1919, בדרך לכניעה, החלה UB-89 להיסחף ונגררה לימיודן. בשנת 1920, הצוללת נגרטה בדורדרכט.

קטגוריה:צוללות גרמניות במלחמת העולם הראשונה
Slash (אוטוביוגרפיה)

"**Slash**" הוא אוטוביוגרפיה מאת סלאש ואנטוני בוזה.

רוב הספר מתרכז בעברו של סלאש בלהקת Guns N' Roses ויחסיו המורכבים עם סולן הלהקה, אקסל רוז. מסביר סלאש בספרו כי ההנהגה הכמעט דיקטטורית וחוסר היכולת של רוז להופיע ולהגיע לחזרות בזמן פגעו בלהקה וגרמו לעזיבת כל חברי הלהקה (מלבד דיזי ריד ורוז עצמו). בנוסף, כותב על שינוי הסגנון המוזיקלי של הלהקה שניסה לעשות רוז (ככל הנראה מתכוון לשינוי המופיע בשיר "Oh My God" משנת 1999).

בנוסף, כותב באוטוביוגרפיה על ההופעה הראשונה של להקת Guns N' Roses בישראל.

## תקציר
באוטוביוגרפיה שלו, מספר סלאש על הלהקות בהן היה חבר בשנות השמונים ואיחוד להקות L.A. Guns ו-Hollywood Rose, דבר שהוביל להקמת להקת Guns N' Roses, עזיבת הלהקה בשל ההנהגה הכמעט דיקטטורית של רוז, הקמת להקת Velvet Revolver עם חבריו ללהקת Guns N' Roses, דאף מק'אגן ומאט סורום והתמכרותו לסמי ההרואין והקוקאין.

## רשימת פרקים

קטגוריה:ביוגרפיות
Doin' It Right

"**Doin' It Right**" הוא שיר שנכתב ובוצע על ידי צמד המוזיקה האלקטרונית הצרפתי דאפט פאנק והמוזיקאי האמריקאי פנדה בר מלהקת אנימל קולקטיב. זהו שיר מתוך אלבום האולפן הרביעי של דאפט פאנק Random Access Memories משנת 2013, והיה האחרון שהוקלט עבור האלבום. השיר הופץ לתחנות רדיו אלטרנטיביות בארצות הברית ב-3 בספטמבר 2013 כסינגל השלישי מתוך Random Access Memories. לפני כן, הוא הופיע במצעדי תקליטים בצרפת, ארצות הברית ובריטניה עקב הורדות דיגיטליות של האלבום. "Doin' It Right" זכה לקבלת פנים ביקורתית חיובית, כאשר חלק מהמבקרים הגדירו אותו כהיצירה הטובה ביותר של הלהקה מתוך האלבום כולו.

## רקע
"Doin' It Right" היה השיר האחרון שהוקלט עבור Random Access Memories. נואה לנוקס, הידוע יותר בשם הבמה שלו פנדה בר, שמע לראשונה על דאפט פאנק דרך הווידאו קליפ של השיר "Around the World", שהכיר לו היבטים רבים של מוזיקת דאנס אלקטרונית. מאוחר יותר הוא ביקש מהצמד לעשות רמיקס לשיר של אנימל קולקטיב, אך הם סירבו. בקשה לעשות רמיקס לשיר סולו של פנדה בר נדחתה גם על ידי דאפט פאנק מכיוון שכבר לא היה להם עניין לעשות "דברים כאלה". עם זאת, הצמד שמר את פנדה בר בחשבון לשיתוף פעולה, והזמינו אותו לסשנים של Random Access Memories בפריז שנה וחצי לאחר מכן.

תרומתו של לנוקס נרשמה בתוך חלון של שלושה ימים, מה שנוגד את גישתו הרגילה של העלאת רעיון במשך תקופה ארוכה. הוא סיפר כי לאחר שהמיקרופונים באולפן הוכנו ונבדקו קולו, הוא קיבל הוראה פשוט "לעשות משהו טוב". בתחילה ניסה כמה רעיונות, שאף אחד מהם לא הדהד בקבוצה באולפן. הרעיון שהפך ל-"Doin' It Right" עלה בשלב מאוחר מאוד של הסשנים מתוך גחמה, שדאפט פאנק הגיבו אליה בחיוב. לנוקס ציין כי כוונתו הייתה ליצור שיר שאינו של פנדה בר או דאפט פאנק, אלא "לפגוע במטרה שהייתה מושלמת בתוכנו. בהחלט הרגשתי שיצאתי מאזור הנוחות שלי, אבל בסופו של דבר על זה כל השיר".

## משתתפים
קרדיטים הותאמו מההערות של Random Access Memories.
* דאפט פאנק - הפקה, שירה, סינתיסייזר מודולרי
* פנדה בר - שירה
## קישורים חיצוניים

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת קולומביה רקורדס
נווארן

ממוזער|נזיד טלה אביבי
**נַוַוארֶן** (בצרפתית: **Navarin**) הוא נזיד צרפתי של טלה או כבש.

## מאפיינים
אם הנזיד עשוי מכבש וירקות הזמינים טריים באביב, הוא נקרא navarin printanier (נזיד אביבי). המנה הייתה מוכרת בבישול הצרפתי הרבה לפני שרכשה את השם "נווארן" באמצע המאה ה-19. ישנן מספר תיאוריות לגבי מקור השם הנוכחי.

## היסטוריה ואטימולוגיה
המנה הייתה ידועה באופן מסורתי בשם Haricot de mouton - המונח אינו קשור לשעועית האריקו ונובע מהמילה hericoq הצרפתי הישן, נזיד. המהדורה של פרנסואה מאסיאלו משנת 1693 של "הטבח המלכותי והבורגני" (Le cuisinier royal et bourgeois) מספקת פרטים על צלעות כבש עם לפת. השם "נווארן" הוצג באמצע המאה ה-19. בשנת 1877 כתב סופר האוכל ES Dallas, "נווארן היא מילה טיפשית שנוצרה מתוך רצון להיפטר מהשם הבלתי מובן והמטעה, Haricot de mouton, מבלי להשתמש בביטוי הוולגרי, Ragoût de mouton" (נזיד כבש).

לפי מילון האקדמיה הצרפתית (Dictionnaire de l'Académie française) השם הוא מהמילה navet – לפת, אחד המרכיבים העיקריים במנה. הוצעו נגזרות חלופיות. לארוס גסטרונומיק מעיר, "המנה נחשבת בדרך כלל על שם קרב נאווארינו" כדי לחגוג את ניצחון צרפת ובעלות בריתה ב-1827, וכמה מקורות מקבלים זאת. המילון האנגלי של אוקספורד מתארך את המונח לשנת 1866, ומכנה אותו "שינוי הומוריסטי של navet (לפת)... ככל הנראה לאחר הקרב... או אולי ברמז למאכל כאופייני לנווארה".

## מרכיבים
המתכונים של מאכלים צרפתיים מסורתיים רבים, שונים לפעמים מאוד מאזור לאזור,  אך יש הסכמה רחבה לגבי עיקרי נזיד הנווארן. אוגוסט אסקופייה, מאדאם סן-אנג', אז'ני בראזייה, מרסל בולסטין, אליזבת דייוויד, קרייג קלייבורן, ג'יין גריגסון, והמחברים השותפים של "שליטה באמנות הבישול הצרפתי" (Mastering the Art of French Cooking), סימון בק, לואיזט ברטול וג'וליה צ'יילד, כולן מציינות אותם מרכיבים בסיסיים: בשר טלה או כבש, לפת, בצל ותפוחי אדמה.

## לקריאה נוספת

* 
* 
* 
* 
* 
* 
* 
* 
* 
* 
* 
* 
* 


## קישורים חיצוניים

* נווארן, באתר CooksInfo.com

## הערות שוליים

קטגוריה:המטבח הצרפתי
קטגוריה:נזיד
מקדש מוצא

**מקדש מוצא** (או **מקדש תל מוצא**) הוא מקדש שנמצא בחפירות ארכאולוגיות בתל מוצא.
## היסטוריה
בשנים 1993–2003 נערכו שלוש עונות חפירה שבהן נחפר בתל מוצא שרידי יישוב מתקופת הברזל 2א', בערך מהמאה ה-9 לפנה"ס. בשנת 2012, במהלך חפירה ארכאולוגית שנערכה לרגל שדרוג כביש 1, נחשף מקדש וכלי פולחן מתקופה זו, כלומר זהו אתר פולחן שהתקיים לצד המקדש המרכזי בירושלים בתקופת בית ראשון.

המקדש שהתגלה במוצא היה גדול לפחות כמו מקדש שלמה ושרד גם לאחר חורבן הבית. חוקרים ישראלים סבורים כי במקדש הונהג פולחן מעורב, יהודאי ואלילי, ומצביעים על דמיון אדריכלי למקדש בירושלים. עם זאת, לא ברור כיצד השתלב המקדש עם הממלכה הירושלמית.

הממצאים עוררו שאלות רבות בקרב החוקרים, מדוע ישנו מקדש כה גדול בעיר שולית ביהודה, שלא נמצאת על הדרך הראשית - דרך גב ההר, ובמיקום קרוב אך לא קרוב מדי לירושלים. קיימת טענה כי המקדש נבנה כבית הבעל המוזכר בספר מלכים, על ידי מלך יהודה יהורם, בנו אחזיה בנו או עתליה אשתו, ונבנה מצד אחד מספיק קרוב לירושלים כדי להכניס את פולחן הבעל למרכז יהודה בצורה המאפשרת גישה נוחה וקרובה למלך ולעובדי הבעל בירושלים, אך מספיק רחוק מירושלים כדי לא לעורר את זעמם של יהוידע הכהן, הכהנים והעם ביהודה, אשר התנגדו לפולחן הבעל, ובכך לא להסתכן במרד. לאחר השחתת בית הבעל, כמתואר במלכים, ייתכן שהוסב הבית למטרה אחרת אך חזר בהמשך לאתר פולחני כחלק מפולחן הבמות.

לאחר חשיפה חוזרת של המקדש בשנת 2019, הציע החוקר עודד ליפשיץ כי קריית יערים המקראית היא בעצם במוצא, והזיהוי הביזנטי הנוכחי שלה שגוי.
## קישורים חיצוניים
* 
* 
* 
קטגוריה:מוצא
קטגוריה:מקדשים בהיסטוריה היהודית
המודיעין הבין-שירותי

**המודיעין הבין שירותי** (באורדו: **انٹر سروسز انٹلیجنس**; מוכר כ-**ISI** (**I**nter-**S**ervices **I**ntelligence)) היא סוכנות המודיעין העיקרית של פקיסטן.

## היסטוריה
המודיעין הבין שירותי הוקם ב-1948 בידי קצין צבא בריטי, מייג'ור גנרל , שהיה סגן רמטכ"ל צבא פקיסטן. הארגון נועד להחליף את ארגוני המודיעין הנפרדים שהופעלו בידי הזרועות השונים ב - חיל האוויר, חיל הים, הצבא וכן סוכנות המודיעין (Intelligence Bureau, או IB) עצמאית. הארגון התמקד בתחילה באיסוף וניתוח המידע שנאסף על ידי גופים אלו, כשהוא מתמקד במודיעין חוץ לצד עבודה באזאד קשמיר ובאזורים הצפוניים, שניהם עקב הסכסוך על חבל קשמיר מול הודו.

במהלך שלטונו של איוב ח'אן נוספו לסמכויות הארגון האחראיות לפעילות ביון פנים. הארגון החל לפעול כמשטרה חשאית, כשהוא עוקב אחר גופי אופוזיציה, מרביתם במזרח פקיסטן, נציגויות זרות, ועוד. מדיניות זו גרמה ששלושת גופי הביון הפקיסטנים - המודיעין הבין-שירותי, המודיעין הצבאי וסוכנות המודיעין עסקו הן בביון פנים והן בביון חוץ, דבר שגרם לתחרותיות קשה בין שלושת הגופים.

בעקבות מלחמת הודו–פקיסטן השלישית ב-1971 הוחלט שמנהל הארגון יהא גנרל שלושה כוכבים מהכוחות המזוינים של פקיסטן הממונה על ידי ראש ממשלת פקיסטן בהמלצת הרמטכ"ל.

חשיבותו של הארגון עלתה בתקופת שלטונו של מוחמד זיא אל-חאק, שהיה לנשיא פקיסטן לאחר הפיכה צבאית ב-1977. ראש ה-ISI אח'תר עבדור רחמן , שנחשב ליד ימינו של אל-חאלק והיה ההוגה העיקרי של המדיניות האפגנית של פקיסטן, עמד בראש המטות המשולבים הפקיסטנים ועמד בפועל בראש הכוחות המזוינים של פקיסטן. תקופה זו הייתה מקבילה ברובה למעורבות הסובייטית באפגניסטן, בה הפך הארגון לגורם המתווך בין ה-CIA האמריקאי למוהג'אהדין והלוחמים האסלאמיים באפגניסטן. בתפקידו כמתווך שלט הארגון בסיוע הצבאי שהעניקה ארצות הברית במסגרת מבצע ציקלון, ואנשיו קבעו בפועל את התמיכה בפלגים כאלה על פני אחרים. בסך הכול עד 1992 אימן וחימש ה-ISI יותר מ-100,000 לוחמי מוג'האדין. לאחר שברית המועצות הסיגה את כוחותיה מאפגניסטן ב-1989, ה-ISI תמך בטאליבן, תמיכה שנמשכה גם במהלך מלחמת אפגניסטן האמריקאית כאשר פקיסטן באופן רשמי תמכה בארצות הברית.

הארגון פעיל באופן עצמאי למדי, כאשר גורמים שונים הגדירו אותו כמדינה בתוך מדינה.

## מתן חסות לטרור
על פי מספר דיווחים שפורסמו על ידי צוות החשיבה "Council on Foreign Relations"  הארגון וצבא פקיסטן סיפקו תמיכה סמויה לקבוצות טרור הפעילות בחבל קשמיר, בהם לשקאר-א-טייבה וג'יש-י מוחמד. פקיסטן הכחישה כל מעורבות בפעילות טרור בקשמיר, בטענה שהיא מספקת רק תמיכה פוליטית ומוסרית לקבוצות המבקשות להשתחרר מהשלטון ההודי.

נטען שהארגון סייע בייסוד הקים את "מכתב ח'ידמאת אל-מוג'אהדין" ("המשרד למתן שירותים למוג'אהדין"), ארגון שהוקם על ידי עבדאללה עזאם ואוסאמה בן לאדן והתפתח לאל-קאעדה. הארגון גם היה מעורב בייסוד לשקאר-א-טייבה, שבתחילה פעל בניהול ה-ISI, אך הפך לאחר מספר שנים לארגון סלפי שאף פעל נגד פקיסטן.

הארגון הואשם לעיתים רבות בכך שלקח חלק במתקפות טרור גדולות ברחבי העולם כולל פיגועי 11 בספטמבר בארצות הברית, פיגועי טרור בקשמיר, ההפצצות ברכבת במומבאי, מתקפת הטרור על הפרלמנט ההודי, ההפצצות בורנאסי, ההפצצות בהיידראבאד, ומתקפת הטרור במומבאי. ה-ISI הואשם גם בתמיכה בכוחות הטליבאן ובגיוס והכשרת לוחמי מוג'אהדין במטרה שילחמו באפגניסטן ובקשמיר. סוכנויות הביון האמריקאיות קבעו בעבר שהארגון עמד מאחורי המתקפה על שגרירות הודו בקאבול ב-7 ביולי 2008.

## קישורים חיצוניים

## הערות שוליים

קטגוריה:ארגוני ביון
קטגוריה:פקיסטן: צבא וביטחון
מרק תרד

**מרק תרד** (באנגלית: **Spinach soup**) הוא מרק שמכינים אותו באמצעות תרד כמרכיב עיקרי.

## מאפיינים
המנה נפוצה ברחבי העולם, ניתן להכין אותו כמרק על בסיס ציר או על בסיס שמנת, וניתן לכנות את האחרון כ"מרק קרם תרד". ברפובליקה העממית של סין, מרק תרד וטופו מכונה גם "מרק ברקת ונפריט לבן". תרד וטופו מייצגים ברקת וירקן נפריט בהתאמה, וכך ניתן לכנות את מרק התרד עצמו "מרק ברקת". ניתן להשתמש בתרד טרי, משומר או קפוא, וניתן להשתמש בתרד שלם, מחית או קצוץ. מרכיבים נוספים יכולים לכלול בצל, בצל ירוק, גזר, סלרי, עגבניות, תפוח אדמה, מיץ לימון, שמן זית, תבלינים, מלח בישול ופלפל שחור. מרק תרד מוגש בדרך כלל חם, אבל יכול להיות מוגש גם כמרק קר. לפני ההגשה, ניתן להוסיף או לקשט אותו במרכיבים כמו שמנת חמוצה ו/או קרם פרש.

## גלריה
 
קובץ:Creamy_spinach_soup.jpg|טקסט=Cream of spinach soup being cooked|מרק תרד שמנת מתבשל
קובץ:Spinach_soup_with_garnishes.jpg|טקסט=Spinach soup with garnishes|מרק תרד עם קישוטים
קובץ:Spinach-tofu_soup.jpg|טקסט=Spinach soup with tofu|מרק תרד עם טופו
קובץ:Green_garlic_and_spinach_soup.jpg|טקסט=Green garlic and spinach soup, topped with crème fraîche|מרק שום ירוק ותרד, בתוספת קרם פרש
קובץ:Green_borscht_spinach_smetana.jpg|טקסט=Green borscht with spinach and potatoes, topped with smetana| מרק חומעה עם תרד ותפוחי אדמה, בתוספתסמטנה
קובץ:Sigeumchi-doenjang-guk.jpg|טקסט=Sigeumchi-doenjang-guk (spinach soybean paste soup)| מרק משחת סויה תרד
קובץ:Song_dynasty's_'patriotic_soup'_(prepared_in_Clovis_California)_宋朝的“護國菜”（在加利福尼亞克洛維斯市製備）(3)。.jpg|טקסט=Song dynasty's (China) patriotic soup (spinach version)| מרק פטריוטי של שושלת סונג (סין) (גרסת תרד)
קובץ:Spinach_Tofu_Soup_-_菠菜豆腐湯_(Emerald_&_White_Jade_Soup_-_翡翠白玉湯).jpg|טקסט=A bowl of Chinese style spinach and tofu soup, typically referred as "emerald and white jade soup"|קערה של מרק תרד וטופו נוסח סיני


## לקריאה נוספת
* מרק כרוב
* רשימת מרקי שמנת
* רשימת מרקי ירקות
* רשימת מרקים
* מרק פטריוטי
* מרק חומעה
* מטבל תרד
* סלט תרד
* מרק ירקות
* מרק גרגיר הנחלים

## קישורים חיצוניים

* מרק תרד קרמי . אוכל טוב של BBC .
## הערות שוליים

תרד
קטגוריה:מאכלי תרד
מרק גרגיר הנחלים

**מרק גרגיר הנחלים** (באנגלית: **Watercress soup**) הוא מרק שמכינים אותו באמצעות גרגיר הנחלים וירקות עלים כמרכיב עיקרי.

## מאפיינים
ניתן להכין את מרק גרגיר הנחלים כמרק שמנת או כמרק על בסיס ציר ירקות או ציר עוף. מרכיבים נוספים המשמשים להכנה יכולים לכלול ירקות כגון תפוחי אדמה, כרישה, תרד, סלרי ולפת, גבינה, חמאה, מיץ לימון, מלח בישול ופלפל שחור. ניתן להכין את מרק גרגיר הנחלים כמרק מחית על ידי ערבוב החומרים במעבד מזון. ניתן להגיש חם או קר וניתן לעטר אותו בקרם פרש, פרמזן מגוררת, שמן זית שמטופטף וגם עם עלי גרגיר הנחלים.

## גלריה

קובץ:Watercress_and_spinach_soup_1.jpg|מרק גרגיר נחלים ותרד
קובץ:Potato_and_watercress_soup.jpg|מרק תפוחי אדמה וגרגר נחלים עם גבינה מגוררת, עגבנייה ואפונה
קובץ:Homemade_watercress_soup.jpg|מרק גרגיר הנחלים ביתי
קובץ:Watercress_soup.jpg|מרק גרגיר הנחלים


## ראו גם
* מרק תרד
* מרק ירקות

## קישורים חיצוניים

* מרק גרגיר הנחלים, באתר "בתיאבון"

קטגוריה:מרקי ירקות
טליה אילת

**טליה אילת** היא ספורטאית פאראלימפית בחתירה, נציגת ישראל במשחקים הפאראלימפיים פריז (2024).

## היסטוריה
אילת מרותקת לכיסא גלגלים מגיל 18 בעקבות דימום פנימי בעמוד השדרה ולאחר תקופת שיקום באיטליה החלה להתאמן במרכז דניאל עמיחי ללימודי חתירה וימאות ובבית הלוחם. בצעירותה הייתה רקדנית והתחרתה בקפיצה לרוחק וריצה. אילת פועלת לשיקום פצועי צה"ל.

השתתפה בתחרויות גביע העולם בקייאק משנת 2020, העפילה לראשונה לאליפות אירופה בשנת 2021 ולאליפות העולם בשנת 2022. בתחרויות גביע העולם זכתה בשלוש מדליות ארד בחתירות 200 מטר (2020, 2022) ו-500 מטר (2020).

באליפות העולם 2023 שנערכה בגרמניה סיימה במקום השישי בזמן של 55.62 שניות והבטיחה את מקומה במשלחת הישראלית אל המשחקים הפאראלימפיים פריז (2024). חודש קודם לכן זכתה במדליית ארד באליפות אירופה בחתירת 200 מטר בזמן של 56.31 שניות.

בשנת 2026 זכתה באות אבירות מרכז פרס לשלום ולחדשנות, לנשים פורצות דרך ומעוררות השראה.

## הערות שוליים

קטגוריה:חותרות ישראליות
קטגוריה:חותרות פאראלימפיות ישראליות
קטגוריה:חותרים פאראלימפיים
קטגוריה:חותרים נכים ישראלים
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרי קאנו/קיאק במשחקים הפאראלימפיים פריז (2024)
האשה (מאכל)

**הַאשֶה** (בהולנדית: **Hachée**) הוא נזיד מהמטבח ההולנדי מסורתי המבוסס על קוביות בשר, דגים או עופות וירקות.

## מאפיינים
האשה על בסיס בשר בקר, בצל, חמאת תפוחים, לחם או לחמנייה ודבר מה חומצי כלשהו (בדרך כלל חומץ או יין) היא דוגמה טיפוסית למטבח ההולנדי המסורתי. לרוטב הבשר הסמיך מוסיפים ציפורן ועלי דפנה. הנזיד מוגש בדרך כלל עם תפוחי אדמה. הולנדים עשויים לשלב מדי פעם האשי עם הוטספוט.

## מקור המנה
המילה hachée בצרפתית פירושה קצוץ או טחון, בהיותו חלק העבר של הפועל hacher – לקצוץ או לטחון. Hachées תוארו במזנונים מימי הביניים, אם כי המתכון המדויק בדרך כלל אינו מתואר. מקורו של התבשיל כנראה בשימוש חוזר בבשר שבושל בסיר הולנדי (דומה לפויקה) יחד עם ירקות שהיו זמינים באותו הזמן. הוסיפו יין או חומץ כדי להפוך את הבשר לרך יותר.

## הערות שוליים

קטגוריה:המטבח ההולנדי
קטגוריה:נזיד
בשבארמק

**בשבארמק** (בקירגיזית: **бешбармак**; בבשקירית: **бишбармаҡ**; שפירושו "חמש אצבעות") היא מנה (מרק) מהמטבח המרכז אסיאתי.

## מאפיינים
המרק ידוע גם בשם **נארין**  בשינג'יאנג, אוזבקיסטן, קירגיזסטן וקזחסטן, בשם **טוראמה** בקאראקלפאקסטן ובצפון הקווקז, בשם **דוגראמה** בטורקמניסטן, בשם **קולאמה** בבשקורטוסטן ובטטרסטן. זה אחד המאכלים הלאומיים העיקריים של קירגיזסטן וגם של קזחסטן.

המונח בשבארמק פירושו כאמור "חמש אצבעות" מכיוון שנוודים אוכלים באופן מסורתי את המנה הזו בידיים. שם נוסף לבשבארמק בקירגיזית הוא tuuralgan et, שפירושו בשר מפורר/קצוץ. בשבארמק עשוי בדרך כלל מבשר מבושל קצוץ דק, מעורבב עם בצק (בדרך כלל אטריות ביצים) וצ'יק, שהוא רוטב בצל. הוא מוגש על פי רוב על מגש גדול, משותף לכמה אנשים מייד לאחר מרק השורפו, שהיא מנה ראשונה של מרק כבש המוגש בקערות הנקראות קֶזֶה.

ניתן לבשל בשבארמק חגיגי יחד עם קאזי וסוג'וק.

## רקע היסטורי
המטבח של מרכז אסיה התפתח במגבלות של חיי נוודים, כאשר אנשים היו תלויים לחלוטין בבעלי החיים שלהם. הדבר בא לידי ביטוי במנות מרכז אסיה, העשירות במוצרי בשר ובמוצרי חלב.

## טקס ההגשה
ההגשה של בשבארמק ספוגה בטקסים. אם חיה, כמו כבשה, נשחטה לכבוד אורח, אז המארח מגיש ustukan, נתחי בשר שונים, לאנשים שונים, בהתאם למינם, לגילם ולדרגתם במבנה החברתי. כאות כבוד, לאנשים הוותיקים ביותר ולאורחים המכובדים ניתנים תמיד נתחי הבשר הטובים ביותר.
[ממוזער|בשבארמק חגיגי מוגש עם נקניק [קאזי]]
באירועים מיוחדים, אורח הכבוד, הזכר הבכור או הזכר הצעיר ביותר, מקבל את הבאש, את ראש החיה, וחותך ממנו חתיכות, כדי לחלק לאנשים אחרים. לגבי יתרת החיה הגברים המבוגרים ביותר מקבלים את עצם הירך. הנשים המבוגרות והמכובדות ביותר מקבלות את עצם הזנב. הרגליים והכתפיים ניתנות למבוגרים הצעירים יותר, והעצמות הקטנות יותר שמורות לבעלת הבית. עמוד השדרה ניתן לילדים.

## הכנה
ממוזער|שורפו, מרק כבש מוגש לפני בשברמק
בגרסה הקלאסית של בשבארמק, כפי שהיא מוכנה כיום בצפון קירגיזסטן, סכין טובה וחדה נדרשת כדי לחתוך דק את כל המרכיבים לפני שהם מונחים על הדסטרחאן (אזור או אמצעי האוכל כמו שולחן נמוך רו גבוה, שטיח וכדומה). המנה דורשת גם סיר להרתיח בו את הבשר והאטריות ביחד, ומערוך לגלגל את האטריות.

בשבארמק מכינים תחילה מנתחי בשר שונים. בעונות חמות, בשבארמק נעשה בדרך כלל מבשר כבש.

בצק האטריות עשוי מקמח, מים, ביצים ומלח, ונח 40 דקות. לאחר מכן מרדדים את הבצק דק מאוד, וחותכים לאטריות.

## קישורים חיצוניים

* Besh barmak 

## הערות שוליים

קטגוריה:מאכלים לאומיים
קטגוריה:המטבח הסובייטי
קטגוריה:מרקים
קטגוריה:המטבח המרכז-אסייתי
חומעה מצויה

**חומעה מצויה** או **חומעת שדה**, **חומעת גינה** (בלטינית: **Rumex acetosa**) היא ירק עלים עשבוני רב שנתי השייך למשפחת הארכוביתיים (Polygonaceae). תפוצתו בכל אירופה, אך ניתן למצוא אותו גם באמריקה הצפונית, באסיה ובצ'ילה.
ממוזער|250x250 פיקסלים|אִיוּר
## מראה חיצוני
30–50 ס"מ גובהה, העלים סגלגלים גדלים בצרורות, שני צדדים ליד הגבעול מפוצלים ויוצרים פסגות קטנות. הפרחים האדמדמים הזעירים גדלים כשבולת בקצה הגבעול, ויוצרים תפרחת. הפריחה נמשכת מתחילת מאי עד אוגוסט.

## חומרים פעילים
הצמח חייב את טעמו החמצמץ האופייני לחומצה האוקסלית שמכיל, שיש לה גם השפעה מעוררת תיאבון. בשל תכולת ויטמין C הגבוהה שלו, הוא נחשב יעיל לריפוי ומניעת צפדינה. הוא מכיל מלחים מינרליים רבים, סידן, זרחן, ברזל, מגנזיום וויטמין A. המרכיבים הפעילים העיקריים שלו הם פלבונואידים, טאנינים ופוליפנולים. השורש מכיל טאנין, אנתרקינונים ועוד חומרים.

## השפעותיו הרפואיות
בעבר, החומעה המצויה שימשה כמטהר דם. מגביר מערכת החיסון, משתן, מכייח. התמצית העשויה משורש הצמח משמשת לקיבה ולמעי כמשלשל קל.

## שימוש
ניתן להשתמש בחומעה המצוייה להכנת מזון הדומה לתרד, אך הוא משמש גם לשיפור הטעם של סלטים, מרקים וחביתות. בדומה לארוגולה, העלים הגולמיים, הצעירים והעדינים שלו מעורבבים לעיתים קרובות עם פסטה איטלקית, ולכן הם קלים יותר ועשירים יותר בסיבים. זהו פינוק אהוב על ילדים כשהם טריים.

## סכנות בריאותיות
החומצה האוקסלית המצויה בחומעה יכולה לקדם היווצרות אבנים בכליות ובשלפוחית השתן בטווח הארוך, ויכולה גם להגביר כאבים בחולים עם שיגרון ודלקת פרקים, ולכן כדאי להימנע מצריכתה במקרים כאלה.

## באמריקה הצפונית
השם האנגלי לחומעה מצויה הוא "common sorrel" או "garden sorrel"; הוא אינו זמין בחנויות, ולכן יש לרכוש זרעים או ממשתלה ולגדל אותו בבית. בחלק מהמקרים ניתן לרכוש אותו ב"שווקי האיכרים" בעונתו הטבעית של הצמח (בקיץ).

## גלריית תמונות

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ירקות עלים
קטגוריה:ארכוביתיים
פודינג לחם בחמאה

**פודינג לחם בחמאה** או **פודינג לחם וחמאה** (באנגלית: **Bread and butter pudding**) הוא פודינג לחם מסורתי במטבח הבריטי.

## מאפיינים
פרוסות לחם מרוחות בחמאה מפוזרות בצימוקים מונחות בשכבות בתבנית תנור, מכוסות בתערובת ביצים מתובלת באגוז מוסקט, וניל או תבלינים אחרים, ואז נאפות.
שמאל|ממוזער|פודינג לחם חום בחמאה
בנוסף לאפייה עם חביצה, ניתן להגיש את הפודינג עם חביצה או שמנת נוספת בצד או מעליו. לפעמים ריבת פטל, תות שדה, פטל שחור, פירות מעורבים או שימורים מתוקים אחרים יימרחו על הלחם, יחד עם החמאה. וריאציות מודרניות אחרות כוללות פיזור ענבים טריים בין שכבות הלחם, המסת תפוחים לתוך תערובת הביצים-חלב ושימוש בסוגי לחמים יוצאי דופן, כמו בריוש, להכנתו. קליפת לימון או תפוז תוסיף טעם אופייני. מקובל להשתמש בלחם מיושן.

## היסטוריה
פודינג הלחם בחמאה המוקדם ביותר נקרא סיר לבן והשתמשו בו במח עצם או בחמאה. ניתן היה להכין סירים לבנים באמצעות אורז במקום לחם, מה שהוביל לפודינג האורז במטבח הבריטי.

אחד המתכונים המוקדמים ביותר שפורסמו לפודינג לחם בחמאה שנקרא כך נמצא בספר "עקרת הבית השלמה" של אליזה סמית' משנת 1728. היא מורה כך: "קח כיכר של שני פרוטות, וק"ג חמאה טרייה; מורחים אותה בפרוסות דקות מאוד, כמו לאכול; חותכים אותם כפי שאתה מורח אותם, וגלל חצי קילו צימוקים, ושטוף קילו דומדמניות; לאחר מכן שים משחת עלים בתחתית הכלי, והנח שורה של הלחם והחמאה שלך, ופזר חופן דומדמניות, כמה צימוקים וכמה חתיכות קטנות של חמאה, וכך תעשה עד שהמנה שלך מלאה; אז מרתיחים שלוש ליטרים של שמנת ומסמיכים אותה כשהיא קרה עם חלמונים של עשר ביצים, אגוז מוסקט מגורר, מעט מלח, קרוב לחצי קילו סוכר וקצת מי פרחי תפוזים; יוצקים את זה בדיוק כשהפודינג נכנס לתוך תנור אפייה".

בחלק מהמתכונים מכינים מרנג פשוט מהחלבונים והסוכר, אשר מורחים אותו על שכבת ריבה או ישירות על גבי הפודינג. המרנג נאפה עד שהוא משחים מעט מלמעלה. הקינוח הזה מכונה "פודינג המלכה".

בשנת 1845, אלייזה אקטון הציעה לתת "טעם טוב של קליפת לימון ושקדים מרים (או של קינמון, אם מעדיפים), לתוך חצי ליטר חלב טרי", ואז להוסיף שמנת וסוכר, מעובה בביצים טרופות. המתכון שלה דורש להוסיף גם כוס ברנדי לתערובת. במטבח האמריקאי אפשר לקרוא למאכל הזה "פודינג לחם קר".

המאכל פופולרי במצרים, בשם אום עלי ועשוי מלחם או מאפה וכן כולל פיסטוק, אך ללא ביצים.

## קישורים חיצוניים

## הערות שוליים

קטגוריה:מאכלי לחם
קטגוריה:המטבח האנגלי
קטגוריה:פודינג
קיכל

**קיכל** (ביידיש: **קיכל**; ברבים **קיכלך** וגם **קיכלעך**, הקטנה של השם **קוכן**=**עוגה**) הוא קרקר או עוגיה מתוקה במקצת במטבח היהודי. עשוי מביצים, קמח וסוכר, מרדדים את הבצק לשטוח וחותכים לצורות של עניבת פרפר.

## מאפיינים
קיכלך מיוצרים גם מסחרית כמאפים יבשים בצורת עניבת פרפר ומפוזר עליהם סוכר. הם הוגשו באופן מסורתי בקידוש בבתי הכנסת לאחר תפילות השבת והיוו פעם גם את הקינוח הפופולרי בראש השנה.

## היסטוריה
נראה כי קיכלך התפתחו במרכז או במזרח אירופה בקהילות אשכנזיות עד המאה ה-19, ולאחר מכן צברו פופולריות ברחבי העולם היהודי בכל הגולה דרך הגירות היהודים לרבות ההגירות במאה העשרים. הקידוש בבתי הכנסת האשכנזים של תחילת המאה העשרים התרכז סביב הקיכלך, דג מלוח ושנאפס. יהודים בדרום אפריקה עדיין מגישים קיכל עם הרינג קצוץ, הגשת קיכל היה נוהג נפוץ גם בבתי כנסת אמריקאים עד שנות ה-50. קיכלך אוכלים לפעמים עם סוג אחר של מתאבנים או בתוספת מלוחים.

בשל המרקם הקל והאוורירי שלהן, העוגיות נקראות לפעמים "גורנישט", כלומר כְּלוּם, שׁוּם דָּבָר, מְאוּם.

לקיכלך יש מוניטין של עוגייה יבשה ולעיתים קרובות טובלים אותם במשקה חם כמו תה.

בהכנה עם קמח מצה ניתן לצרוך קיכלך גם במהלך חג הפסח.

## הערות שוליים

קטגוריה:מאכלי פסח
קטגוריה:מטבח דרום-אפריקאי
קטגוריה:המטבח האשכנזי
קטגוריה:עוגיות
קטגוריה:המטבח הישראלי